18.9.2023
FI
Euroopan unionin virallinen lehti
L 229/39
30 artikla Euroopan puolijohdeneuvoston toiminta 1.
Euroopan puolijohdeneuvosto kokoontuu sääntömääräisiin kokouksiin vähintään kerran vuodessa.
Se voi pitää 20 ja 23 artiklassa tarkoitettuja ylimääräisiä kokouksia komission tai jäsenvaltion pyynnöstä. 2.
Euroopan puolijohdeneuvosto järjestää erillisiä kokouksia 28 artiklan 2 kohdan a alakohdassa tarkoitettuja tehtäviään ja 28 artiklan 2 kohdan b, d, e ja f alakohdassa tarkoitettuja tehtäviään varten. 3.
Puheenjohtaja kutsuu kokoukset koolle ja laatii esityslistan Euroopan puolijohdeneuvoston jäseniä kuultuaan tämän asetuksen mukaisten Euroopan puolijohdeneuvoston tehtävien ja sen työjärjestyksen mukaisesti.
Komissio antaa hallinnollista ja analyyttistä tukea 28 artiklan mukaisille Euroopan puolijohdeneuvoston toimille. 4.
Puheenjohtaja osallistaa tarpeen mukaan puolijohdealan edustavia järjestöjä ja kutsuu asiantuntijoita, joilla on aiheeseen liittyvää erityisasiantuntemusta, myös sidosryhmäorganisaatioista, ja nimittää tarkkailijoita osallistumaan kokouksiin, myös jäsenten ehdotuksesta.
Puheenjohtaja voi helpottaa tietojenvaihtoa Euroopan puolijohdeneuvoston ja muiden unionin elinten, laitosten, virastojen ja asiantuntija- ja neuvoa-antavien ryhmien välillä.
Tätä varten puheenjohtaja kutsuu Euroopan parlamentin edustajan pysyväksi tarkkailijaksi Euroopan puolijohdeneuvostoon, erityisesti kokouksiin, joissa käsitellään seurantaa ja kriisitoimintaa koskevaa IV lukua.
Puheenjohtaja varmistaa, että muut asiaankuuluvat unionin toimielimet ja elimet osallistuvat tarkkailijoina Euroopan puolijohdeneuvoston kokouksiin, joissa käsitellään seurantaa ja kriisitoimintaa koskevaa IV lukua.
Tarkkailijoilla ja asiantuntijoilla ei ole äänioikeutta eivätkä he saa osallistua Euroopan puolijohdeneuvoston ja sen alaryhmien lausuntojen, suositusten tai neuvojen laatimiseen.
Euroopan puolijohdeneuvosto voi tarvittaessa pyytää kyseisiä tarkkailijoita ja asiantuntijoita esittämään tietoja ja näkemyksiä. 5.
Euroopan puolijohdeneuvosto toteuttaa tarvittavat toimenpiteet varmistaakseen luottamuksellisten tietojen turvallisen käsittelyn 32 artiklan mukaisesti.
2 ja k so K a n sa l l is et toi mi val t a ise t vir a nom a is et
31 artikla Kansallisten toimivaltaisten viranomaisten ja keskitettyjen yhteyspisteiden nimeäminen 1.
Kunkin jäsenvaltion on nimettävä yksi tai useampi kansallinen toimivaltainen viranomainen tämän asetuksen soveltamisen ja täytäntöönpanon varmistamiseksi kansallisella tasolla. 2.
Jos jäsenvaltio nimeää useamman kuin yhden kansallisen toimivaltaisen viranomaisen, sen on määriteltävä selkeästi asianomaisten viranomaisten vastuualueet ja varmistettava, että ne tekevät vaikuttavaa ja tehokasta yhteistyötä tämän asetuksen mukaisten tehtäviensä hoitamisessa, myös 3 kohdassa tarkoitetun kansallisen keskitetyn yhteyspisteen nimeämisen ja toiminnan osalta. 3.
Kunkin jäsenvaltion on nimettävä yksi kansallinen keskitetty yhteyspiste, jäljempänä ’keskitetty yhteyspiste’, hoitamaan yhteydenpitoa, jotta voidaan varmistaa rajat ylittävä yhteistyö muiden jäsenvaltioiden kansallisten toimivaltaisten viranomaisten, komission ja Euroopan puolijohdeneuvoston kanssa.
Jos jäsenvaltio nimeää vain yhden toimivaltaisen viranomaisen, kyseinen toimivaltainen viranomainen on myös keskitetty yhteyspiste.